9.  การจัดการ

1.  โครงสร้างการจัดการ

โครงสร้างการจัดการของบริษัท ประกอบด้วยคณะกรรมการ 4 ชุด ดังต่อไปนี้ และมีรายละเอียดข้อมูลของกรรมการ ตามเอกสารแนบ 1

คณะกรรมการบริษัท

1. นายบุญชัย ไชยธีรัตต์ 7. นางดวงกมล เฉลิมสาร

2. นายวีระพล ไชยธีรัตต์ 8. นายเจษฎา เกิดสุวรรณ

3.  นางวานิพรรณ เกษมทองศรี 9. นางกิมไน้ ไชยธีรัตต์

4.  พลโทประสิทธิ์ ใจชื่น 10. นางนภสกร สิกขมาน

5.  ศ.ดร.ทักษิณ เทพชาตรี 11. นางนารี เดมีร์

6.  นางสมบัติ คุณประเสริฐ

ขอบเขตอำนาจหน้าที่

เป็นไปตามพระราชบัญญัติกฎหมายมหาชน จำกัด พ.ศ. 2535 ในมาตรา 77
และตามข้อบังคับของบริษัท หมวดที่ 4
และยังมีหน้าที่และความรับผิดชอบในการจัดให้มีระบบการควบคุมภายในที่มีประสิทธิผล
และบริหารความเสี่ยงให้อยู่ในระดับที่เหมาะสม

คณะกรรมการบริหาร 

1. นายบุญชัย ไชยธีรัตต์ 4. นางนภสกร สิกขมาน

2. นายวีระพล ไชยธีรัตต์ 5. นางนารี เดมีร์

3. นางวานิพรรณ เกษมทองศรี

ขอบเขตอำนาจหน้าที่

มีหน้าที่และความรับผิดชอบในการนำนโยบายที่คณะกรรมการกำหนดไปปฏิบัติให้สัมฤทธิ์ผล
และปฏิบัติงานตามขอบเขตอำนาจหน้าที่ของตำแหน่งงาน (Job Description) นั้น ๆ
ที่ได้รับมอบหมาย

คณะกรรมการบริหารการเงิน

1. นางณฐวรรณ์ ไชยธีรัตต์ 5. นายวิสูตร นทกุล

2. นายวีระพล ไชยธีรัตต์ 6. นายขวัญชัย ทิพยเทอดธนา

3. นายมนตรี ศรีภูมิพนิช 7. นายเสถียร เตชะบรรณะปัญญา

4. นางนภสกร สิกขมาน 8. นายอนุพงศ์ สิกขมาน

ขอบเขตอำนาจหน้าที่

1.  พิจารณา และกำกับการดำเนินงานของบริษัทให้เป็นไปตามนโยบายการเงิน

2. กลั่นกรองการใช้งบประมาณของฝ่ายงานต่าง ๆ

3. กำหนดนโยบายในการแก้ไขปัญหาสภาพคล่องของบริษัท

คณะกรรมการตรวจสอบ

1. นางสมบัติ คุณประเสริฐ

2. นางดวงกมล เฉลิมสาร

3. นายเจษฎา เกิดสุวรรณ

ขอบเขตอำนาจหน้าที่

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ

2.  สอบทานให้บริษัทมีระบบการควบคุมภายใน และการตรวจสอบภายในที่มีความเหมาะสม

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์ และตลาดหลักทรัพย์

4.  พิจารณาคัดเลือก และเสนอแต่งตั้งผู้สอบบัญชีของบริษัท

5.  พิจารณาการเปิดเผยข้อมูลของบริษัท
    ในกรณีเกิดรายการเกี่ยวโยงหรือรายการที่อาจมีความขัดแย้งทาง
    ผลประโยชน์ให้มีความถูกต้อง และครบถ้วน

6.  ปฏิบัติการอื่นใดตามที่คณะกรรมการบริษัทมอบหมาย และคณะกรรมการตรวจสอบเห็นชอบด้วย

7.  จัดทำรายงานกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท

9.2 การสรรหากรรมการและผู้บริหาร

บริษัทไม่มีคณะกรรมการสรรหา (nominating committee)
เพื่อคัดเลือกบุคคลที่จะแต่งตั้งเป็นกรรมการบริษัท
และไม่มีการกำหนดสัดส่วนของกรรมการที่เป็นตัวแทนผู้ถือหุ้นแต่ละกลุ่ม
โดยมีวิธีการเลือกตั้งกรรมการตามหลักเกณฑ์และวิธีการ ดังต่อไปนี้ .-

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสุดตามลำดับลงมา
    จะเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    และในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
    เกินจำนวนกรรมการที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

  ทั้งนี้ สิทธิของผู้ลงทุนรายย่อยในการแต่งตั้งกรรมการ ใช้หลักเกณฑ์และวิธีการเช่นเดียวกับข้างต้น

3.  ค่าตอบแทนผู้บริหาร

1)  ค่าตอบแทนที่เป็นตัวเงิน

  - ไม่มีการจ่ายค่าตอบแทนใด ๆ ให้แก่กรรมการบริษัท ในปี 2543

- ค่าตอบแทนกรรมการบริหารและผู้บริหารบริษัท รวม 8 ราย เท่ากับ 6,348,660.- บาท ในปี
2543 โดยเป็นค่าตอบแทนในรูปเงินเดือนและเงินโบนัส

2)  ค่าตอบแทนอื่น

  ไม่มี

4.  การกำกับดูแลกิจการ

คณะกรรมการบริษัท ได้มีการศึกษาในเรื่องของการกำกับดูแลกิจการที่ดี (Good Corporate
Governance) และได้ยึดข้อพึงปฏิบัติที่ดีสำหรับกรรมการบริษัทจดทะเบียน (code of best
practices) ของตลาดหลักทรัพย์ มาเป็นแนวทางในการปฏิบัติและดำเนินงาน เช่น
จัดให้มีคณะกรรมการตรวจสอบ , คณะกรรมการอิสระ และระบบการควบคุมภายใน เป็นต้น
นอกจากนี้ เนื่องจากบริษัท เป็นโรงงานผลิตสินค้าเพื่อจำหน่าย โดยมีตลาดที่สำคัญ คือ
ตลาดต่างประเทศ
ในเบื้องต้นจึงได้นำระบบบริหารงานคุณภาพที่มีความเป็นสากลเป็นที่ยอมรับของนานาประเทศทั่วโลก
ได้แก่ ISO 9000 และ QS-9000 เข้ามาพัฒนากระบวนการทำงาน
และได้รับการรับรองแล้วจากสถาบันที่มีชื่อเสียง โดยสายผลิตภัณฑ์เฟอร์นิเจอร์หนัง
ได้รับการรับรองระบบคุณภาพ ISO 9002 จากสถาบัน BVQI ประเทศอังกฤษ
และสายผลิตหนังสัตว์ฟอก (หนังเบาะรถยนต์) ได้รับการรับรองระบบคุณภาพ QS-9000 จากสถาบัน
RWTUV ประเทศเยอรมัน ทั้งนี้
เพื่อเป็นการปูพื้นฐานสร้างระบบในการทำงานเพื่อรองรับการเข้าสู่การกำกับดูแลกิจการที่ดี
และเป็นความสำคัญลำดับแรกของบริษัทที่ต้องติดต่อค้าขายกับต่างประเทศเป็นหลัก

5.  การดูแลเรื่องการใช้ข้อมูลภายใน

บริษัทมีนโยบายห้ามผู้บริหารของบริษัทและบริษัทย่อย นำข้อมูลภายในไปใช้เพื่อประโยชน์ส่วนตัว
รวมถึงการซื้อขายหลักทรัพย์ของบริษัท ในช่วง 1 เดือน ก่อนที่งบการเงินจะเผยแพร่ต่อ สาธารณชน
และหากพบว่ามีการฝ่าฝืน ไม่ปฏิบัติตามนโยบายดังกล่าว จะมีมาตรการลงโทษตามระเบียบ
ข้อบังคับของบริษัท

6.  บุคลากร

-   จำนวนพนักงานทั้งหมด ณ วันที่ 31 ธันวาคม 2543 เท่ากับ 1,074 คน แยกเป็น

  สาขาฟอกหนัง 279 คน

  สาขาเฟอร์นิเจอร์ 442 คน

  สาขาของเล่นสัตว์เลี้ยง 193 คน

  สาขาเบาะรถยนต์ 78 คน

  ส่วนงานกลาง 82 คน

-   ในปี พ.ศ. 2543 ไม่มีการเปลี่ยนแปลงของพนักงานอย่างมีนัยสำคัญ
    และไม่มีข้อพิพาทด้านแรงงานที่สำคัญในระยะ 3 ปีที่ผ่านมา

-   ผลตอบแทนรวมของพนักงานทั้งหมด ณ วันที่ 31 ธันวาคม 2543 เท่ากับ 109,317,257.03
    บาท (เงินเดือน + โบนัส + ค่าล่วงเวลา)

-   บริษัทมีนโยบายในการพัฒนาพนักงาน โดยมีแผนการฝึกอบรมเพื่อพัฒนาบุคลากรในด้านต่าง ๆ
    ทั้งภายในและภายนอกบริษัทอย่างต่อเนื่อง